
Tatcbana a világ 

A könyvben levő képek a netről való, 
szabad felhasználású alkotások, 
illetve a szerző saját munkái 

Rajzoltál már ilyet? 
Talán még szebbet is. 
Sok gyerek tud nagyon szépen rajzolni. 
Én sajnos sose tudtam. 
Mást tudok helyette: mesélni tudok erről a rajzról. 
Mert nagyon sok érdekes dolog van rajta. 
Kislány, kutya, cica, fa, virágok, fű, ház, égbolt és a napocska. 


Ha most elcsodálkozol, hogy ugyan mi van ezeken érdekes, 
hiszen mindennap látsz kislányt, fát, napocskát meg a többit, 
akkor pont neked írtam ezt a könyvet. 


Növények szinte mindenütt élnek a világon. Hogy 
mennyi van belőlük, azt senki sem tudja, de azt olvas- 
tam, hogy egyedül a fák számát hárombillióra becsülik. 
Ha ez így van, akkor a világon élő minden egyes em- 
berre százhuszonöt fa jut. 

De nem csak fák vannak a növények között. Itt a raj- 
zon sem: vannak virágok és van fű. A valóságban há- 
romszázhúszezer fáj tartozik a növények közé. 

A növények között vannak nagyon nagyok és nagyon 
picikék. Hoztam egy képet a világ legnagyobb növé- 
nyéről, vagyis csak egy részletéről: ez a nyugat-ausztrá- 
liai partok mellett élő tengeri fű, ami kétszáz négyzetki- 
lométer (akkora, mint egy nagyobbacska város), négy- 
ezer-ötszáz éves — és egyetlen növény! Rengeteg ál- 
latnak ad lakóhelyet és ennivalót. 


Dzsungel, más néven őserdő — rengeteg növénr 


£ 69 


Részlet az óriási tengeri fűből (sötétzöld). A méreteket csak sejteni lehet, a szárazföldön levő utak alapján 


A legapróbb növények nem is látszanak szabad szem- 
mel, csak erős nagyító alatt. 

De növény a rózsa is, a fák mind, a bokrok, a fű, és a 
tengerben is rengetegféle növény él. Miért kaptak ezek 
mind egy közös nevet, hogy növény? Mert a földből nő- 
nek ki és nem tudnak mozogni, igen, ez így van, csak- 
hogy a gombák is a földből nőnek ki és ők se tudnak 
mozogni. Először őket is besorolták a növények közé, 
aztán úgy döntöttek, hogy a gombák mégiscsak jobban 
fogják érezni magukat külön. 

Növényeknek azokat az élőlényeket hívjuk, amik fo- 
toszintézist végeznek. 

Ez a legfontosabb tevékenység a világon. Ha a növé- 
nyek egyszer csak nem tudnának fotoszintézist végezni, 
minden élet kipusztulna a Földön. 

Nagyon egyszerű munka. Kell egy növény, napfény 
és levegő. A levegő egyik részét úgy hívják, hogy szén- 
dioxid. Ez ugyanaz a gáz, ami a kólában a buborékokat 
is csinálja. Voltaképpen szénből és oxigénből van. A 
növényeknek szükségük van a szénre, mert abból építik 
az ágakat, leveleket, virágokat. Az oxigén nem kell ne- 
kik. Ezért a napfény segítségével szétbontják a szén-di- 
oxidot. A Szetet feldolgozzák, beépítik a testükbe, az 
oxigént kiengedik. Ezt az oxigént lélegzi be a Földön 
élő összes ember és állat. Enélkül percek alatt megful- 
ladnánk. 


S még hozzáteszem, hogy a fotoszintézishez a növé- 88 


nyek egy klorofill nevű anyagot használnak. Ez az 
anyag zöld. Ettől zöldek a növények. 

A gombáknak fogalmuk sincs róla, hogy mi az a foto- 
szintézis, ők másképpen esznek, a földből szívják a táp- 
lálékukat, vagy egy fa törzséből, ha éppen azon nőttek. 
Ezért ők nem növények. 

A növények érdekes sajátsága, hogy ott is élnek, ahol 
látszólag nem élnek. Például a sivatagban. A növények- 
nek (akárcsak az összes többi élőlénynek) okvetlenül 
szükségük van vízre. Enélkül kiszáradnak és elpusztul- 
nak. Tehát nem képesek megélni a sivatagban, amit 
azért hívnak sivatagnak, mert ott nagyon keveset esik 
az eső. De ha nagy ritkán mégis esik, akkor az egész si- 
vatag egyszerre kizöldül és tarkabarka lesz a rengeteg 
virágtól. Ezt onnan tudom, hogy láttam egy régi film- 
ben. A címe Sivatagi show, állati vicces, a Kalahári-si- 
vatagban élő állatokról szól, és van benne egy rész a Si- 
vatagi esőről, ami ha nagyon ritkán bekövetkezik, az 
egész sivatag virágba borul tőle. Hoztam egy képkockát 
a filmből. S 

Hogyan lehetséges ez? Hiszen a növények nem tud- 
nak odarohanni, amikor megjön az eső. Azoknak ott 
kellett lenniük azelőtt is. Ott is voltak: a magjaik. 

A növények egy része magról szaporodik. A mag a 
földben lapul, amíg el nem jön az ideje, hogy kicsíráz- 
zon — ehhez pedig nem kell más, csak víz, mert a mag- 
ban van annyi tápanyag, amennyi szükséges, amíg a 
fejlődő növényke már meg tudja szerezni magának a 
táplálékot. 


Szén? Szén bizony! Minden élőlény szénből építke- 
zik. Ha ötven kiló vagy, abból kilenc kiló szén. 
Persze nem olyan szén, amilyet néha láthatsz, fekete, 
puha kavicsszerű valami, tűzre lehet dobni és ott 
elég, valaha házakat fűtöttek vele. A szén fantaszti- 
kusan változékony dolog. A gyémánt tiszta szén! 
Szénből vannak az élőlényeken kívül mindazok al 
dolgok, amik élőlényekből készültek: a bőrcipő (ere- 
detileg marha volt), a papír (azelőtt fa volt), a benzin 
és olaj az autóba meg az összes műanyag tárgy (ezek 
mind kőolajból készülnek, a kőolaj pedig a föld alatt 

eletkezett ősidőkkel ezelőtt elpusztult állatokból és 
növényekből), és persze minden enni- és innivaló, két 
kivétellel: a só és a víz nem tartalmaz szenet. Nincs 
szén a fémtárgyakban (kivéve az acélt, mert az vas- 
ból és szénből készül) és az üvegben (de vannak; 
olyan üvegfajták, amikben igen). 


Szén, ahogy általában ismerjük 


Pár képkockával ezelőtt itt még homok volt 


De hogy kerül a földbe? A felnőtt növénynek vala- 
hogyan meg kell oldania, hogy a magjai visszakerül- 
jenek a földbe, méghozzá valamivel távolabb, hiszen 
ha a gyerekeivel, azok gyerekeivel és azok gyerekei- 
vel mind egy kicsi helyen szoronganának, nem jutna 
elég tápanyag egyiküknek sem. 

Erre a növények sokféle módszert találtak ki. Mu- 
száj ötletesnek lenniük, hiszen egyik sem tud arrébb 
sétálni és máshol elültetni a magjait (pedig milyen 
egyszerűen hangzik, csak hát a földben vannak a gyö- 


kereik, amikkel a vizet és a tápanyagokat szívják föl). 
Például a pitypang kis ejtőernyőket szerel a magjaira, 
és ha a szél vagy a gyerekek elfújják a fehér pitypang- 
gömböket, máris meg van oldva a probléma. A bogáncs 
tüskékkel látja el őket, hogy beleakadjanak az arra járó 
állatok szőrébe. Mire az állat kipiszkálja onnan és el- 
dobja, már valahol egész máshol jár. 


Bogáncs 


A legügyesebbek azok a növények, amik a magjaikat 
jól bezárják egy nagy csomagba, és rábízzák az álla- 
tokra, hogy megegyék őket. Az állatok a magokat is 
megeszik. A magok jó erős burkolattal vannak ellátva, 
ezért az állatok nem emésztik meg őket, hanem épség- 


ben kijönnek a kakival, csak addigra az az állat már 
messze jár. S hogy miért eszik meg az állatok ezeket 
a nagy csomagokat? Mert ízlenek nekik. Ezek a gyü- 
mölcsök. Az almafa egyedül azért terem almát, a sző- 
lő szőlőfürtöket, hogy ezeket megetessék az állatok- 
kal, akik így a gyomrukban elszállítják a magokat. 

Ehető nök; men fehér; EE] PT? TETZENTI 
kis fehér: szezám, barna: lenmag 


De vannak ehető magok is. Például a kenyeret a bú- 
za magjából készítjük, aminek a belsejében liszt van. 
A rizs, borsó, bab, dió és még egy sereg növény mag- 
ja ehető az ember számára 1s. 

No de így ezek a növények pórul jártak, nem? Hi- 
szen az a mag, amit megettek, nem fog kicsírázni s0- 
ha. 

Hát az tényleg nem. De ahhoz, hogy a pékeknek 
jusson elég liszt, a földművesek olyan sok búzát vet- 
nek, amennyire a búza növényei a saját erejükből so0- 
ha nem lennének képesek. Ugyanígy van a többi ter- 
mesztett növénnyel. Megesszük őket, persze. De ah- 
hoz, hogy ezt megtehessük, óriási mennyiségben kell 
őket termeszteni. Igazából ezek a növények nagyon is 
nyertek. Több nő belőlük, mint bármelyik saját erejé- 
ből boldogulni próbáló növényből. 

Lehet, hogy nem rajzoltam szépen, de balról egy kutya 
van, jobbról egy cica, középen pedig egy kislány. Szó - 
val: állatok. 


Márminthogy a kislány nem állat? Nézőpont kérdése. 
Valójában az emberek ugyanúgy épülnek föl, mint az 
állatok. És mondok valami vicceset. Az összes élőlény 
ugyanabba a fajba tartozik, mint a szülei, igaz? Hát 
még szép. Az embereknek embergyerekeik születnek, a 
kutyáknak kiskutyáik, a lovaknak csikóik, a békáknak 
békáik (ebihalaik, amíg még kicsik), és így tovább. Ez 
annyira nyilvánvaló, hogy nincs is rajta mit részletezni. 
No most jön a trükk. Az első emberek valamivel több 
mint kétmillió évvel ezelőtt jelentek meg. De honnan? 
Semmilyen élőlény nem jön létre a semmiből. Ők sem a 
semmiből jöttek: a szüleik gyerekei voltak. Eléggé ha- 
sonlítottak a majmokra, de már nem voltak majmok. A 


mai leszármazottaik már nem is hasonlítanak a maj- 
mokra: ezek vagyunk mi. Hogy lehetséges ez? 

Ez a fejlődés. Tudományos nyelven evolúció. Igen, 
minden élőlény a szüleire hasonlít (annyira, hogy a 
foltos kutyák kölykein ott lesznek a szülők foltjai). 
De a nagyszüleinkre egy kicsit kevésbé hasonlítunk. 
A dédszüleinkre még kevésbé, az ükszüleinkre annál 
is kevésbé. Hiszen minden gyerek vagy állatkölyök 
két szülőnek a gyereke, és nem hasonlíthat egyszerre 
mind a kettőre. Az, hogy két szülőnk van és azoknak 
is két szülőjük van, azt jelenti, hogy négy nagyszü- 
lőnk van, nyolc dédszülőnk, tizenhat ükszülönk és 
harminckét szépszülőnk (bár ezt a szót már alig hasz- 
nálják). Vagyis ha ezeket összeadjuk, akkor öt nem- 
zedékre visszamenve már hatvankét ember van, akik- 
re mind hasonlítanunk kellene. Valamennyire hasonlí- 


tunk is. Ugyanúgy emberek vagyunk, mint ők, egy cso- 
mó hasonlósággal: az én őseim többsége világos bőrű 
és sötét hajú volt, hát én is az vagyok. De csak hason- 
lók vagyunk, nem egyformák. A szépnagyszüleim (de 
ilyen szó nincs 15) már hatvannégyen voltak, a szépdéd- 
szüleim százhuszonnyolcan, a szépükszüleim kétszáz- 
ötvenhatan, a szépszépszüleim pedig ötszáztizenketten, 
az már egy falu népessége, hogy hasonlíthatnék mind- 
egyikükre? 


Ha továbbmegyek, vissza a múltba, egyre több em- 
bert kell számolni, akik mind az én őseim. Ha mondjuk 
mindenkinek húszévesen született volna gyereke (úgy 
nagyjából stimmelhet), akkor ezer évvel ezelőtt, István 
király korában annyi embernek kellett volna az én 


ösömnek lennie, amennyi még soha nem élt a földön: 
Hát ennyi emberre nem lehet hasonlítani, és nem is 
hasonlítok ennyire. Úgy nagyjából persze. 
Hogy ez hogy lehetséges? Hát természetesen sehogy. 
De ennek egyszerű magyarázata van. Azok az embe- 
rek, akikkel közösek a szüleim, azok a testvéreim. 
Akikkel közösek a (valamelyik) nagyszüleim: az 
unokatestvéreim. Akikkel közösek a dédszüleim: a 
másodfokú unokatestvéreim. Akikkel közösek az ük- 
szüleim: a harmadfokú unokatestvéreim. És így to- 


vább. Hát alig akad ember a világon, aki tudja, hogy 
kik a másodfokú unokatestvérei, nemhogy a harmad-, 
negyedfokúakat meg a még távolabbiakat. Tehát nyu- 
godtan összeházasodhattak olyanok, akiknek a csa- 
ládfáján közös ősök voltak. Össze is házasodtak. És 
akkor a családfának az azelőtti része végig közös. 


Csakhogy az első emberek nem ezer évvel ezelőtt 
éltek, hanem kétmillió. Lehetetlenség elképzelni, 
hogy az milyen régen volt. Ilyenkor szoktak jönni 
mindenféle összehasonlításokkal, hogy kétmillió perc 
az majdnem négy év, de szerintem ez hülyeség. Egy- 
szerűen nem lehet elképzelni, hogy mekkora időtar- 
tam kétmillió év, és kész! 

Őrült sok idő, az biztos. A világ teljesen megválto- 
zott azóta. De mehetünk még messzebb is a múltba. 
Az ember a közé tartozik, a főemlősök az 
közé — és akkor ez most mit jelent? Azt, 
hogy valaha régesrégen a kutyák, a macskák és az 
emberek ősei ugyanazok voltak. 

Mondtam én, hogy vicces lesz. 


Kik a főemlősök? 
Az ember és legközelebbi rokonai: a majmok és fél- 
majmok. Az ember legeslegközelebbi rokonai a csim- 
pánzok, a gorillák, az orangutánok és a gibbonok. De a 
főemlősök sokkal többen vannak, körülbelül három- 
száz faj, például rengetegféle maki (ezek elég picikék), 
cerkófok, páviánok, de olyanok is, mint a langurok 
meg a kolobuszok, akikről én is most olvastam először, 
ahogy ezekhez a sorokhoz gyűjtögettem az anyagot. 
álunk nemigen ismerik a majmokat máshonnan, csak 
állatkertből meg filmről, mert kizárólag a meleg, tró- 
pusi vidékeken élnek. Egyetlen főemlős van, aki a vi- 
lág minden táján megtalálható: az ember. 


És kik az emlősök? 
Az emlősök olyan állatok, akik az összes többi állattól 
ülönböznek abban az egy dologban, hogy a nősténye- 
iknek van egy testrészük, amely a kicsinyek születése 
tán tejet termel, és az anya ebből szoptatja a kicsiket. 
Ezt a testrészt emlőnek hívjuk, az embernél mellnek, a 
tehénnél tőgynek. Emlősök a majmokon (és persze az 
emberen) kívül a kutyák, macskák, lovak, egerek, ga- 
zellák, medvék, rengetegen. 6400 faj. Néhányan közü- 
lük tengerben élnek, a bálnák, delfinek, fókák, rozmá- 
ok: ők emlősök, nem halak. (A bálnák és a delfinek 
em tudnak kijönni a szárazföldre, de akkor sem ha-I észé FA 
lak.) Vannak, akik repülni tudnak: a denevérek " akiki Egy-egy állat az emlősök 
viszont nem madarak. És van Ausztráliában néhányi ronként balról jobbra: 
olyan faj is, akik tojással szaporodnak. De amikor aki: 1. Rőt vérszopó denevér, ember, déli elejántfóka. 2. 
csikekikelnektastojásbóltakkoraztanyjuktelkezdítőket Keleti szürkemókus, tömpefarkú tobzoska, ázsiai ele- 
szoptatni, vagyis ők is emlősök. Jánt. 3. Alföldi zebra, maláj repülőmaki, rénszarvas. 
4. Földimalac, karibi manátusz, sörényes hangyász. 
5. Hosszúszárnyú bálna, európai sün, óriáspanda. 6. 
Fekete-vörös elefántcickány, kilencöves tatu, ameri- 
kai pocoknyúl. 

Gibbon és ifj. gibbon 


Ha már megbeszéltük, hogy mitől növények a növé- 
nyek (fotoszintézis), beszéljük meg azt is, hogy mitől 
állatok az állatok. 

Az élővilágot hat óriási , országra" osztjuk. Ebből há- 
romban olyan élőlények vannak, akiket csak mikrosz- 
kóp alatt lehet látni. A negyedik a növények, róluk már 
beszéltem. Az ötödik a gombák, őket is említettem. És 
a hatodik az állatok. Másfélmillió állatfajt ismernek 
(ebből egymillió a rovar!), de vannak becslések arról, 
hogy sokkal többen lehetnek. Miután ennyire sokfélék, 
nem könnyű egyetlen meghatározást találni rájuk, de 
azért találtak. Az állatok olyan élőlények, akik más élő- 
lényekkel táplálkoznak. 

A növények nem tesznek ilyet (kivéve a rovarevő nö- 
vényeket, de azoknál ez csak , táplálékkiegészítő", hi- 
szen nekik is vannak gyökereik). A növények a földből 
nyerik a táplálékukat, elhullott állatok és növények el- 
bomlott anyagaiból. Az állatok viszont élőlényeket esz- 
nek. Alapvetően háromféle állat van az étrend szem- 
pontjából: növényevők, ,állatevők" (ilyen szó nincs, 
most találtam ki a húsevők és a rovarevők egyesítésére) 
és mindenevők, akik növényeket és állatokat is esznek. 

Például a ló növényevő: füvet vagy szénát eszik, az 
almát és a répát is szereti, de a hússal nem tud mihez 
kezdeni, nem tudja megemészteni, csak beteg lenne 
tőle. A kutya húsevő: elfogadja a gyümölcsöt, de nem 
az a fő tápláléka. A sündisznó rovarevő, de ő sem veti 
meg a gyümölcsöt. A delfin halevő. A denevérek egy 


része gyümölcsevő. A szúnyog sajnos vérszívó. A 
barnamedve mindenevő, akárcsak az ember. 
A verseny miatt. Mindenütt, ahol van valami ehető, 


! megjelenik valamilyen állat, hogy megegye. 


Az élővilágban a legfontosabb az alkalmazkodás. 
Ha a körülmények megváltoznak, akkor alkalmazkod- 
ni kell. Akár növény, akár állat valaki: vagy alkal- 
mazkodik és életben marad, vagy elpusztul. Ha egy 
egész fajnak kell újszerű körülmények között boldo- 
gulnia, akkor vagy átalakulnak egy új fajjá, vagy ki- 
pusztulnak. 

Hogy történik az alkalmazkodás? Valaha régen, 
amikor ezeket a dolgokat még nem értették, azt hitték, 
hogy a zsiráf úgy jött létre, hogy volt egy rövid nyakú 
állat, akinek nem jutott már ennivaló az alacsony ága- 
kon (faleveleket evett), ezért elkezdett nyújtózkodni, 
és szépen megnőtt a nyaka. Mármint úgy értem, hogy 
nem egy faj, hanem egy bizonyos állat. Mondjuk egy 
Józsi nevű zsiráf. 


Józsi, a képzelt zsiráf, fiatal korában, aztán később 


Aztán rájöttek, hogy ez lehetetlen. Egyrészt senki- 
nek a nyaka nem fog ennyire megnyúlni attól, hogy 
nyújtózkodik. Akkor sem, ha egész életében folyton 
csinálja. Másrészt ha valamitől mégis megnyúlna, azt 
a gyerekei akkor sem öröklik. A gyerekek nem örö- 
kölhetnek olyan tulajdonságot, amit a szüleik életük 
folyamán szereztek — mindegy, hogy az egy elveszí- 
tett láb, egy tetkó vagy a kigyúrt izmok. Örökölni 
csak olyan tulajdonságot lehet, amit a szülők is már 
úgy örököltek. Például a kutyán a foltok vagy a zsi- 
ráfnak a hosszú nyaka. 

Egészen másképpen kellett történnie. Vegyük me- 
gint Józsit, a zsiráfot, akinek rövid nyaka volt, mint 
akkoriban még minden zsiráfnak. Hosszú nyakú zsi- 
ráfok még nem léteztek. Csakhogy Józsinak egy 
egész kicsit hosszabb nyaka volt. Véletlenül. Így szü- 
letett. Ahogy az emberek sem egyformák, a zsiráfok 
sem. Józsinak szerencséje volt ezzel a kis testi hibá- 
val, mert elérte a valamivel magasabban levő faleve- 
leket is, és akkor is jutott neki ennivaló, amikor a töb- 
biek (zsiráfok és más falevélevő állatok) már éheztek. 
Ezért Józsi egy kicsit erősebb volt, tovább maradt 
életben és több gyereke születhetett. A gyerekek egy 
része örökölte ezt a kicsit hosszabb nyakat — mások 
nem, mert ez is a véletlenre van bízva. A hosszabb 


nyakú zsiráfok szerencsésebbek voltak, mert több enni- 
való jutott nekik, elérték a magasabban levő ágakat. Az 
élővilágban pedig a több szerencse nagyobb túlélési 
esélyt jelent. Józsi hosszabb életű volt a több ennivaló 
miatt, így több gyereke (csikója) születhetett, és fenn- 
maradt az a tulajdonságuk, hogy valamivel hosszabb 
volt a nyakuk, és így egy kicsit jobbak voltak a túlélési 
esélyeik. Ezért a rövidebb nyakú zsiráfok egyre keve- 
sebben voltak, és végül elfogytak, mindegyiknek hosz- 
szabb volt a nyaka. 

De közben már voltak közöttük, akiknek még egy ki- 
csivel hosszabb volt a nyakuk, tehát jobbak a túlélési 
esélyeik. És kezdődött minden elölről. Egészen addig 
folytatódott, amíg a zsiráfok ilyen magasak lettek. To- 
vább nyilván nem fognak nőni, mert már elérik a fák te- 
tejét, és ha most születik egy még hosszabb nyakú zsi- 
ráf, annak már rosszabbak lennének a túlélési esélyei: 
fölfelé már nincs miért nyújtózkodni, lefelé viszont ne- 
hezebben tud hajolni. Ráadásul a nagyobb testnek több 
ennivaló kell. A zsiráf már most is több mint harminc 
kiló falevelet eszik meg naponta. 


Elmesélek még két történetet az alkalmazkodásról. 

Az egyik történet borzasztó régi, hatvanhatmillió év- 
vel ezelőtt játszódik. A Föld akkor még teljesen másho- 
gyan nézett ki. Akkor már százhetvenmillió éve uralták 
a dinoszauruszok, ezek az óriási, tohonya behemótok. 
Azaz nem egészen, mert voltak közöttük kicsik és für- 
gék is, de most nem ez a fontos. Hatvanhatmillió évvel 
ezelőtt történt egy szörnyű katasztrófa, a legnagyobb 
katasztrófák egyike a Föld történelmében. Egy hatal- 
mas Szikla zuhant le az égből, és a levegőben felforró- 
sodva, tűzgolyóként csapódott a talajba ott, ahol ma 
Mexikó van. 


IEEshetnek kövek az égből? 

Hajaj, de mennyire. Folyton esnek. A Föld körül a vi- 
lágűr apróbb-nagyobb kövekkel van tele, és ha vala- 
melyik bekerül a Föld vonzásába, akkor zuhanni kezd. 
A légkörben a súrlódástól felforrósodik és tűzcsíkot 
húz. A régiek azt hitték, hogy ilyenkor leesik egy csil- 


lag, ezért elnevezték hullócsillagnak. Ma már tudjuk, 
hogy azok nem csillagok, hanem kövek, de a név meg- 

aradt. Az igazi nevük meteorit. A kisebbek elégnek a 
légkörben, a nagyobbak viszont becsapódhatnak. Ez 
egyike a veszélyeknek, amikkel együtt élünk. De iga- 
zán nagy becsapódások szerencsére csak nagyon-na- 
gyon ritkán fordulnak elő. 


Ha azt mondom, hogy borzalmas volt, nagyon keve- 
set mondtam. A szikla tíz kilométer széles volt, és min- 
den képzeletet felülmúló robbanást okozott. Ez persze 
hamarosan elült, de a java még csak most jött. A robba- 
nás óriási mennyiségű port juttatott a levegőbe, annyit, 
amiből hegyeket lehetett volna fölhalmozni, és ez a por 
a szelek szárnyán szétterülve betakarta az egész Földet. 


Évekig lebegett a levegőben a rengeteg por, amitől a 
napfény nem tudta elérni a felszínt. Homályba borult 
minden. Hogy mennyire, azt nem tudom, de az biztos, 
hogy a nyári verőfényt soha nem látták többé azok az 
állatok, akik túlélték a katasztrófát. Valószínű, hogy 
eleinte éjszakai sötétség uralkodott, és csak hosszabb 
idő, bizonyára évek múlva kezdett oszladozni. 

A sok napfényt igénylő növények pusztultak ki elő- 
ször, aztán azok a növényevő állatok, akik ezekből a 
növényekből táplálkoztak. Az ő eltűnésük viszont 
megölte a húsevő állatokat is, akik ezeket a növény- 
evőket ették volna meg. A Föld élőlényfajainak het- 
ven százaléka kipusztult. 

Köztük a dinoszauruszok is. De volt egy másik csa- 
pat, akik átvették tőlük az uralmat a Föld fölött. A ka- 
tasztrófa előtt főleg a talajba várt üregekben, faodvak- 
ban bujkáltak az óriási gyíkok elől. A legjobban talán 
a mai egerekre hasonlítottak, ügyesek voltak és alkal- 
mazkodóképesek, ők boldogultak a megváltozott vi- 
lágban, elszaporodtak és nagyon sokfélévé váltak. Ők 
a mi őseink: az emlősök. 


Saját festményem a katasztrófáról 


Az alkalmazkodásról szóló másik történet még en- 
nél is régebben volt. Sokkal, de sokkal régebben, mint 
a dinoszauruszok megjelenése. Négyszázhúszmillió 
évvel ezelőtt. 

Akkor már régóta virágzott az élet a tengerben, nö- 
vények és állatok milliói éltek mindenfelé. De csak a 
tengerben. A növények már kijutottak a szárazföldre, 
zöldre festették a tengerpartokat, de beljebb nemigen 
jutottak még — a szárazföldek belseje sivatag volt. És 
a zöld partvidéken sem éltek még állatok. Egy sem 
volt olyan őrült, hogy ilyen kalandra vállalkozzon. 
Kimenni a szárazföldre?! Az maga a pokol! 

Tengeri állat számára tényleg borzalmas. Először is 
a halak kopoltyúval lélegeznek, ami arra való, hogy a 
vízből kivonja a benne oldott oxigént. A levegőben — 
nem kapnak levegőt! Ezért teszik a horgászok azon- 
nal egy vödör vízbe a kifogott halat, különben meg- 
fullad. 

Korallzátony, a virágzó tengeri élet fővárosa — ma 


Nem minden vízi állat lélegzik kopoltyúval, de mind- 
nek szüksége van a tengervízre. Hiszen ahhoz alkal- 
mazkodtak. Másodszor pedig: a vízben minden sokkal 
könnyebb, ezt még a fürdőkádban is érezheted, márpe- 
dig ez a különbség éppen elég a puha testű vízi állatok- 
nak, például a medúzáknak, hogy a szárazföldön gya- 
korlatilag szétlapuljanak szegények. A harmadik baj a 
szörnyű forróság, ami idekint várná őket, egykettőre ki- 
száradnának. Ha delfineket szállítanak kutatóintézetek, 
állatkertek, delfináriumok között, azt olyan teherautó- 
val csinálják, amin van víztartály is, és útközben folya- 
matosan locsolják a delfint, különben kiszárad a bőre és 
megbetegszik. 

Nem sorolom tovább a szörnyűségeket, amik a szá- 
razföldön várták volna a vízi állatokat. Épeszű tengerla- 
kó márpedig nem merészkedett oda. Amelyik megpró- 
bálta, az belepusztult. Ezért az állatvilág mindörökre 
meg is maradt volna a tengerben és soha semmiféle 
szárazföldi állat nem alakult volna ki. . . 

. . ha nincsen a Hold. 


A Hold egy felhős éjszakán 


A tengeri élőlények legnagyobb része a partok men- 
tén, a sekély vízben él. Ez így volt négyszázhúszmillió 
évvel ezelőtt és így van ma is. A sekély vízben még vi- 
lágos van, jut bőven napfény, ezért itt rengeteg növény 
tud megélni. Tehát sok növényevő állat tud megélni 
ezekből a növényekből, és sok húsevő állat a nö- 
vényevő állatokból. És remekül elvoltak a sekély ten- 


gervízben — csakhogy újra meg újra eltűnt a víz] és 
otthagyta őket a kibírhatatlan szárazföldön! 


Ez az árapály. A Föld összes tengerpartján minden 
hat órában egészen magasan áll a víz (ekkor dagály 
van), hat órával később egészen alacsonyan (ekkor 
apály van). Ez így megy hatóránként, amióta léteznek 
a tengerek. A különbség nem mindenütt ugyanannyi, 
van, ahol fél méter, de olyan hely is van, ahol több 
mint húsz méter. 


Ezt a Hold vonzása okozza. A Hold elég nagy ahhoz, 
hogy a vonzása hasson a tenger vizére: amikor a Föld 
valamelyik része a Hold felé fordul, azon a területen 

idomborodik a víztükör, vagyis dagály van. Az el- 
lentétes oldalon szintén dagály van, a kettő között pe- 
dig apály. Ez így négy terület, és a Föld minden pont- 
Ja mindennap végigmegy mind a négy területen. 
Ezért van hatóránként dagály. 24 : 4 — 6. 


Hold 


dagály 


Persze az árapály azóta létezik, amióta a tenger ki- 
alakult — hiszen a Hold egyidős a Földdel —, az élet 
pedig itt, a sekély parti tengerekben jelent meg két- 
milliárd évvel ezelőtt. Több mint másfél milliárd éven 
át szenvedtek az állatok az árapály miatt. Amelyik tu- 
dott, elúszott a visszahúzódó vízzel — amelyik nem, az 
helyben maradt és próbálta túlélni a száraz forróságot. 
Nyilván azok a fajok, amelyek ezzel nagyon rosszul 
boldogultak, hamar ki is haltak; azok maradtak élet- 
ben, akik jobban bírták. 


Végül aztán, ezen a szép négyszázhúszmillió évvel 
ezelőtti napon (vagyis persze évmilliókba telt) néhány 
állatnak sikerült túlélni az apályt. Egyre hatékonyab- 
ban. Az életben maradásra azoknak volt a legjobb esé- 
lye, akik nem csupán hevertek a nedves homokban 
vagy jobb esetben egy pocsolyában, hanem az apály 
idején is tudtak mozogni, táplálkozni. Egy idő után let- 
tek olyan halak, akik az uszonyaikkal csapkodva tudtak 
ugrálni a földön. Sok-sok nemzedék alatt kialakultak a 
lábak. És kopoltyú helyett tüdőt fejlesztettek ki azok az 
állatok, akik állandóan a szárazon éltek. 


Többször is említettem a Földet. Most beszéljünk egy 
kicsit róla. 

Ez az otthonunk. Ezen vannak a földrészek és az óce- 
ánok. Erdő, sivatag, város, folyó, jegesmedve, fenyőfa 
— minden ezen van. De mi a Föld? 

A Föld a harmadik a nyolc [MdMZZd közül, amik a Nap 
körül keringenek. Egy óriási gömb kőből, fémből meg 
mindenféle egyéb anyagból. Legkívül a légkör, amit 
belélegzünk. Alatta a földkéreg, a felszín, amin élünk. 
A lábunk alatt pedig a Föld mélye. 

Érdekes világ van odalent. Látni nem láthatjuk, az 
igaz — tizenkét kilométer mély a legmélyebb lyuk, amit 
valaha fúrtak a világon, de hát ez édeskevés a közép- 
pontig vezető több mint 6300 kilométerhez képest. Még 
ennél is kevesebb a természetes barlangok mélysége, a 
legmélyebbek két kilométerre nyúlnak a Földbe. 


A Naptól távolodó sorrendben: Merkur, Vénusz, 
Föld, Mars, Jupiter, Szaturnusz, Uránusz, Neptunusz. 
Az első négynek szilárd felszíne van, a másik négy 
gázóriás, olyanok, mintha felhőből lennének, de sok- 
szorta nagyobbak a Földnél. Vannak még a bolygók 


holdjai, és rengeteg kisbolygó a Mars és a Jupiter kö- 
zött, egy másik óriási készlet kisbolygó pedig a Nep- 
tunuszon túl. Csak a Földön létezik élet, bár a tudó- 
sok sokáig reménykedtek, hogy máshol is megtalál- 
ják. De nem találták meg. 


De következtethetünk rá, hogy mi van odalent, és 
meg 15 tették. 

A föld kérge 30-40 kilométer vastag, vagyis az a 
lyuk, amit említettem, még a kéreg fele mélységét 
sem érte el. (Pedig húsz évig dolgoztak rajta, és elég 


sokba is kerülhetett.) Ha kiszámolod, hogy milyen ke- 
vés ez a 30-40 kilométer a 6300-hoz képest (alig több 
mint fél százalék), akkor kiderül, hogy ez egy egészen 
vékony héj a Föld felszínén. Még az alma héja is vas- 
tagabb az almához képest. De a kéreg mozgalmas hely 
ám: földrengések, vulkánkitörések zajlanak benne. 
Mindjárt rátérek azokra is, csak menjünk lejjebb. 

A kéreg alatt van a köpeny, ami a Föld anyagának 
legnagyobb részét teszi ki. Ha egyszer sikerülne belőle 
felszínre hozni egy darabot, a geológusok megőrülné- 
nek a boldogságtól, mi többiek viszont nem látnánk 
mást, mint egy darab nagyon kemény, nagyon forró kö- 
vet. Olyan forrót, hogy ha egy papírlapot rádobsz, az 
rögtön ellobban. Nem lehetne a közelébe menni. Hogy 
miért ilyen forró, arról is mindjárt beszélünk, de még 
egy pillanat, még nem értük el a Föld középpontját. 

Először át kell haladnunk a külső magon, ami olyan, 
mint egy folyadék, bár elég fura folyadék lehet, mert 
sűrűbb és nehezebb, mint bármi, amit idefönt ismerünk. 
Aztán elérjük a belső magot, a Föld legbelsejét, ami 
olyan, mint egy óriási fémgolyó, borzasztóan nehéz és 
sűrű anyagokból, és persze iszonyúan forró. 

A Föld belseje és külseje: 1. kéreg, 3. felső köpeny, 5. 
alsó köpeny, 7. külső mag, 9. belső mag. A páros szá- 
mok az ezek közötti határoló rétegek. A betűk a légkör 
rétegeit jelképezik. 


Akkor most beszéljünk arról, hogy miért ilyen forró a 
Föld mélye. Annyira forró, hogy már a mélyebb bá- 
nyákban is légkondicionálásra van szükség, van olyan, 
ahol hatvanöt fokos forróság van. Nem lehet benne dol- 
gozni másképpen, az ember harminc-harmincöt fokban 
még tud fizikai munkát végezni, negyvenben már alig, 
csak rövid időre — de ez hatvanöt fok. Pedig ezek a bá- 
nyák csak négy kilométernyit hatolnak a Föld mélyébe. 
Ami nekünk embereknek nagyon sok, de a Föld mére- 
teihez képest semmiség. 

Amikor a tudósok már túljutottak a tűzistenekről szó- 
ló képzelgéseken és tudományos módszerekkel kezdtek 
gondolkodni erről, először a következő elgondolásra ju- 
tottak. Amikor a Föld kialakult, az úgy történt, hogy ki- 
sebb-nagyobb szikladarabok csapódtak egymásnak az 
ürben, hiszen minél nagyobb egy test, annál nagyobb 


vonzóereje van, tehát annál több szikladarabot vonz 
magához, és azok annál nagyobb erővel csapódnak 
bele. Ezek az ütközések hőt termelnek, nem 15 keve- 
set. Hát ez a hő van a Föld mélyében. 

Az elképzelés teljesen helytálló volt. A Föld tényleg 
így alakult ki, és a Naprendszer összes többi égiteste 
is (a Nap kivételével). Csak az utolsó részletben van a 
hiba. Amikor kiderült, hogy a Föld több mint négy és 
fél milliárd éve létezik, rá kellett jönni, hogy ennyi 
ideig semmiféle ütközés forrósága nem tart ki. A 
Földnek régesrég ki kellett volna hűlnie. Persze mele- 
gíti a Nap. De kívülről, nem pedig belül, márpedig 
minden jel arra mutatott, hogy minél mélyebbre me- 
gyünk a Föld belsejében, annál nagyobb a hőség. 
Honnan? 

Erre csak a 19. század vége óta van válasz, amikor 
kiderült, hogy a Földnek saját fűtőanyaga van, nem is 
kevés. Olyan anyagokat fedeztek fel, amikből folya- 
matosan apró részecskék repülnek szét minden irány- 
ba, állandóan, éjjel-nappal, szünet nélkül. Ezt elne- 
vezték radioaktív sugárzásnak, és elkezdték kutatni 
az természetét. Mondhatnám, hogy ha- 
lálmegvető bátorsággal. De nem így volt, mert akkor 
még fogalmuk sem volt róla, hogy az életüket koc- 
káztatják. 

A radioaktív sugárzás folyamatosan jelen van az 
életünkben, mindig is jelen volt és mindig jelen lesz. 
Kétfelől érkezik: a Napból és a Föld mélyéből. Az 
egyik leghasznosabb és legveszélyesebb dolog, amit 
ismerünk. Most is ér minket, engem, amikor ezt le- 
írom, és téged, amikor olvasod. De éppen ezért nem 
árt nekünk, hiszen hozzászoktunk. 

Nem látható, nincsen szaga, nincsen tapintása. Sem- 
milyen érzékszervünk nincsen, amivel észrevehet- 
nénk. Mint a vakok a fényt. Átmegy a falakon, át- 
megy majdnem mindenen — ahol radioaktív anyagok- 
kal dolgoznak, ott olyan falakat építenek, amiken nem 
megy át. 

Amikor egy radioaktív anyag kibocsátja ezeket a ré- 
szecskéket (vagyis állandóan), akkor fölmelegszik. 
Ezt a meleget érezzük a bányákban, hiszen a Föld bel- 
sejében mindenhol ott vannak a radioaktív anyagok, 
és folyamatosan melegítik. Ezért van forróság a Föld 
mélyében. 


Sokféle radioaktív anyag van. A legismertebb az 
urán. Van cézium, plutónium, tórium, rádium, kobalt 
és még egy csomó. Bányásszák őket, és átalakítással 


is elő lehet őket állítani, mert ahogy sugároznak, egy 
idő után másféle (többnyire még mindig radioaktív) 
anyaggá tudnak átalakulni. 


De beszéljünk arról is, miért veszélyes és miért 
hasznos a radioaktív sugárzás. Ezek a szétrepülő ré- 
szecskék hiába sokkal kisebbek, mint a porszemeken 
15 milliószámra elférő legapróbb élőlények legapróbb 


testrészei, rengeteg van belőlük és óriási erejük van. 
Mintha pirinyó puskagolyók lennének. Kárt tudnak 
okozni az erejükkel. 

Minden élőlény minden egyes porcikájában jelen van 
egy DNS nevű, hallatlanul bonyolult anyag. Olyan, 
mint annak az élőlénynek a teljes műszaki rajza. Nem 
ám annyi, hogy , ember". Az én DNS-em az én teljes 
műszaki rajzomat tartalmazza, az arcvonásaimat, a ha- 
jam és a szemem színét, mindent, amit a szüleimtől 
örököltem. Ebben az anyagban van az összes öröklött 
tulajdonságunk. És ebben tudnak kárt tenni a puskago- 
lyóként záporozó radioaktív részecskék. Hol itt, hol ott 
csapódnak bele, és apró változtatásokat csinálnak. 


fordul elő. De a kórházi dolgozóknak egy kis jelvényt 
kell hordaniuk a ruhájukon (mindennap, egész mun- 
kaidő alatt). Ebben egy darabka film van, ami érzé- 
keny a sugárzásra. Ezt meghatározott időközönként 
kiveszik és megvizsgálják, hogy mennyi sugárzást ka- 
pott. Ugyanannyit kapott a gazdája is, hiszen hol 
ezért, hol azért be kellett szaladnia a röntgenvizsgáló - 
ba. Ha túl sok sugárzást kapott, akkor szabadságra 
kell mennie. 

A terhes nőket különösen védeni kell a radioaktív su- "£ 


gárzástól, mert a magzatok nagyon érzékenyek rá. Ha 
túl sokat kapnak belőle, sérülten születhetnek vagy meg 
is halhatnak. Terhes nőt megröntgenezni is csak nagyon 
fontos okból, nagyon óvatosan szabad, illetve olyan 
vizsgálati módszereket kell használni, amik nem járnak 
sugárzással. A már megszületett gyerekek és felnőttek 
szervezetében rákot okozhat a sugárzás, ami egy elég 
veszélyes, sajnos sokszor halálos betegség. (Más okai is 
lehetnek, nem ez az egyetlen.) Persze csak ha túl sok 
sugárzást kap valaki. Az életünkben mindig jelen levő, 
hétköznapi sugárzást már megszoktuk. 

De ha ennyire veszélyes, akkor miért mondom rá, 
hogy hasznos is? A kisebb hasznaival kezdem. 

Egyes radioaktív anyagok világítanak, és világító fes- 
tékeket lehet készíteni belőlük. (Ezek nagyon gyengén 
radioaktívak, nem veszélyesek.) Sok más ipari célra is 
használják. 

Más anyagok sugárzását egy lámpaszerű géppel kilö- 
vik, rá egy filmszalagra, és a kettő között fekszik egy 
ember, akinek persze átmegy a testén a sugárzás, és a 
filmen az ember valamelyik testrészének átvilágított ké- 
pe jelenik meg: ez a röntgengép. A röntgensugárzás a 
radioaktív sugárzás kistestvére. Akit megröntgeneznek, 
arra veszélytelen, mert lehet, hogy évekig csak egyszer 


Az atomerőművekben hajtja a legnagyobb hasznot a 
radioaktivitás. Igen, veszélyesek persze, néhány súlyos 
baleset történt is már. De tény, hogy a világnak szüksé- 
ges rengeteg áramot nem lehetne megtermelni nélkü- 
lük. 

De mindaz a haszon, amit a radioaktivitás hajt az em- 
bereknek az iparban, a gyógyításban, bárhol, ahol ilyen 
anyagokkal dolgoznak — ez mind semmiség ahhoz ké- 
pest, hogy ha nem lennének radioaktív anyagok, nem 


egyszerűen olvadt kőzet. A Föld belső hője olvasztot- 
ta meg. 

De miért akar kijönni? 

Erre úgy lehet a legjobban válaszolni, ha azt kérdez- 
zük helyette: miért éppen ott akar kijönni? 


lenne emberiség. Állatok és növények sem lennének. A 


Föld pusztaság lenne, talán valamicske miniatűr élőlé- 
nyekkel az óceánban, és kész. 

Mondom: a DNS. Ha egy élőlény túl sok sugárzást 
kap, károsodhat a DNS-e, és bele is halhat. De nem biz- 
tos, hogy a DNS-e úgy változik meg, hogy az kárára 
lesz. Megtörténik, hogy az így létrejött élőlény valami- 
ben jobb lesz, mint a szülei — vagyis jobbak lesznek a 
túlélési esélyei. Például mint Józsinak, a véletlenül ki- 
csit hosszabb nyakú zsiráfnak. Egy madár esetleg vélet- 
lenül nagyobb szárnyakkal születik és jobban tud repül- 
ni. Vagy egy erdei állatnak kicsit sötétebb lesz a bundá- 
ja, és jobban el tud rejtőzni. Lehet, hogy ez egymillió 
esetből egyszer következik be, de három és fél milliárd 
éve létezik élet a Földön, és mindennap milliárd és mil- 
liárd élőlény szaporodik rajta. Elég sokszor bekövetke- 
zett ahhoz, hogy fajok millióinak létrejöttéhez vezes- 
sen. 

Vagyis ha pár milliárd évvel ezelőtt egy jóakaratú 
tündérke eltüntetett volna minden radioaktív anyagot a 
Földről, mondván, hogy milyen veszélyesek, akkor 
nem lennénk ma itt, hogy megköszönjük neki. És mel- 
lesleg a Föld belső forrósága nélkül olyan, de olyan hi- 
deg lenne a világunk... 


S most térjünk is vissza ahhoz a belső forrósághoz. A 
földrengéseket és a vulkánkitöréseket csak fél szóval 
említettem, pedig nagyon fontos dolgok. Nem kelleme- 
sek, az igaz. De a Földet nem úgy tervezték, hogy ne- 
künk élőlényeknek kellemes legyen. A Föld kialakult, 
olyannak, amilyen, és nekünk boldogulnunk kell rajta, 
úgy, ahogy tudunk. Alkalmazkodnunk kell. 

Mi a vulkán, régebbi szóval tűzhányó? Egy lyuk a fel- 
színen, amin át anyagok juthatnak ki a kéreg mélyéből. 
Mitől keletkezik a lyuk? Ezek az anyagok csinálják ma- 
guknak. Mert muszáj nekik kijutni onnan, óriási erő fe- 
szíti őket, és előbb-utóbb repesztenek maguknak valami 
kijáratot. A legtöbb vulkán eleinte csak egy repedés a 
földön, ma is vannak ilyenek. Aztán a vulkán kitör egy- 
szer, kétszer, akárhányszor, és a kilökött anyag felhal- 
mozódik a repedés körül: a vulkán hegyet épít magá- 
nak. 

Többféle anyag is jön a vulkánból: gázok, kövek, ha- 
mu — de a legismertebb a láva, ez a sárgás-vöröses fo- 
lyadék, ami olyan forró, hogy világít, és ha elindul, 
csak annyit lehet tenni, hogy menekülünk előle. Ez 


é 


A Kilauea vulkán Hawaii szigetén (légifotó) 


A vulkánok nem ötletszerűen helyezkednek el a 
Földön. (Magyarországon egy van, a Badacsony, de 
hárommillió éve kialudt.) Az aktív vulkánok vonalak 
mentén sorakoznak, és a földrengések is ezeknek a 
vonalaknak a közelében a leggyakoribbak. Ez nem le- 
het véletlen, és nem is az. 

A földkéreg darabokra van törve. Ne kérdezd, hogy 
mi törte össze, semmi, mindig darabokban volt, a jó 
kérdés az, hogy miért van még mindig darabokban, 
több mint négy és fél milliárd évvel a Föld kialakulá- 
sa után. Hát azért, mert a Föld mélyében dolgozó erők 
nem engedik megpihenni a kéreg mozgását. Ezeket a 
mozgásokat persze a hő hajtja, amit a radioaktív 
anyagok termelnek. 

Lemezeknek hívják ezeket a darabokat. Elhoztam a 
Az egyes lemezek más-más színűek, raj- 
tuk a szárazföld világosabb, a tenger sötétebb árnyala- 
tú. A lemezeknek persze édesmindegy, hogy tengert 
visznek a hátukon vagy szárazföldet, a lemez anyagá- 
ban benne van a tengerfenék és alatta még jó mélyen 
a kőzetek, lent a Föld köpenyében. A lemezek a kö- 
peny anyagán úsznak, mint a francia krémes habján a 
kis lapocska. Nem tudnak szabadon mozogni, hiszen 
nincsenek közöttük lyukak, egymásnak ütköznek 
minden mozdulatuktól, de azért mozognak. Elég las- 
san, évszázadonként csak pár centit, vagyis az embe- 
riség egész történelme nem volt még elég, hogy a le- 
mezek elhelyezkedésében észrevehető változás le- 
gyen, de ha a dinoszauruszok tudtak volna térképet 
rajzolni, azon még egészen más lett volna a világ. 

A vulkánok és a földrengések a lemezek határait kö- 
vetik. Ennek egyszerű oka van. A lassan mozgó leme- 
zek széle egymáshoz ütődik, és az ütődések rázkódás- 
sal járnak. A földkéreg méreteihez képest ezek a 


rázkódások jelentéktelen kis rezzenések — de mi mére- 
teinkhez képest pusztítóak tudnak lenni. Amikor meg- 
rázkódik a kéreg, az a földrengés. Amikor pedig a ké- 
reg folyékony anyaga nem bírja tovább a préselést és ki 
akar jönni, akkor keletkezik vulkán. 

A térkép azt is mutatja kis piros nyilakkal, hogy mer- 
re mozognak a lemezek. Ahol a nyilak egymás felé mu- 
tatnak: ott a lemezek egymásnak nyomódnak, és 
az egyik lemez rácsúszik a másikra, a másik pedig el- 
süllyed a Föld mélyében. Itt mély árkok keletkeznek az 
óceánfenéken. Ahol széttartanak a nyilak: ott a le- 
mezek távolodnak egymástól, és a keletkező rést betölti 
a Föld belsejéből fölemelkedő kőzet. Ez hatalmas hegy- 
láncokat eredményez az óceánfenéken. Ahol pedig egy- 
más mellett haladnak el: Tf] ott a lemezek egymás mel- 
lett oldalazva sodródnak. Ilyen jel csak egy van a térké- 
pen, Kalifornia partjainál. 

Vagyis a földkéreg némelyütt lebújik a Föld mélyébe, 
másutt viszont előmászik onnan. Elvileg ez azt jelenti, 
hogy előbb-utóbb a Föld egész felszíne kicserélődhet. 
De az biztos, hogy ez elképzelhetetlenül sokáig tart, hi- 

szen a geológusok több milliárd éves kőzeteket is 
találnak, amik még mindig itt vannak. 

A lemezek némelyikének fura neve van. A Skócia-le- 
mez nagyon messze van Skóciától, és nincs is hozzá 
semmi köze: a Skócia-tengerről kapta a nevét, amit a 
hátán cipel, a tenger viszont a Scotia (vagyis Skócia) 
nevű hajóról, amely százhúsz évvel ezelőtt a tenger 
mélységét méricskélte azon a tájon. A Juan de Fuca- 
lemez névadója egy tizenhatodik századi görög hajós, 
Joannisz Fokász, csak a nevét később lefordították 
spanyolra; ő fedezett föl egy tengerszorost azon a vi- 
déken. A Nazca-lemez egy perui vidék nevét kapta. 
A Fülöp-lemez a Fülöp-szigetek nevét viseli, a Kó- 
kusz-lemez pedig a Kókusz-szigetét. 

Lefelé, a Föld mélyébe már néztünk — most nézzünk ki- 
csit fölfelé is. Érdekes hely az égbolt is. Mi mindent le- 
het látni rajta? Madarakat és repülőgépeket — de ők nem 
az égbolt részei, csak tudnak repülni. Először is látunk 
rajta mindenféle színt. Nappal világoskék, éjjel fekete, 
késő este sötétkék, rossz időben szürke, hajnalban és 
este a sárga és a vörös rengeteg árnyalata van rajta. . . ja, 
meg lila is, és vihar idején is mindenféle kék meg szür- 
ke. Meg hát vannak felhők, éjjel a csillagok és a Hold, 
nappal a Nap, néha hullócsillag, üstökös, ufó... 

Hát az égbolt színét persze a megvilágítás határozza 
meg. Éjjel azért fekete, mert nincs rajta semmi, ami 
fényt adjon, csak a Hold és a csillagok. Ez egyszerű. 

Érdekesebb kérdés, hogy miért kék az Égbolt nappal. 
Miért pont kék? Azért, mert napfény világítja meg, a 
napfény pedig nagyon érdekes fény: fehér, de a szivár- 


vány minden színét tartalmazza. A légkör szétszórja a 
különböző színeket, különböző mértékben. A többi 
szín elvész útközben, és mire a fény eljut a szemünk - 
höz, csak a kék marad meg. Ezért látunk kéket. Haj - 
nalban és napnyugtakor viszont más szögben áll a 
Nap, ezért a közvetlen közelében, az égbolt alján sok- 
kal több sárga és vörös is eljut a szemünkhöz. A kék- 
kel keveredve lila is lehet belőle. Szürkét pedig akkor 
látunk, amikor a felhők annyira kiszűrik a színeket a 
fényből, hogy kifakulnak. 


Felhő 


A Hold felszíne és a fekete ég. A felszálló holdkompot 
Cristian Ibarra Santillan művészkedte oda 


Marsi táj 


Ennyit láttunk eddig a Vénusz felszínéből 


Felhők is vannak az égen, elég gyakran. A felhő vol- 
taképpen vízpára. A levegőben mindig van nedves- 
ség, és ha valahol sok van belőle, az összeáll nagy tö- 
megekbe. A felhők hatalmas terjedelműek is lehetnek, 
akár egész országokat is elboríthatnak, és megesik, 
hogy millió tonnákra rúg a tömegük. Hogy lehet meg- 
mérni a felhőket? Sehogy, az esőt lehet megmérni, 
ami leesik belőlük. Ha ezer négyzetkilométeren esett 
az eső, és tíz milliméter magasan töltötte meg a kis 
mérőedényeket, akkor az tízbillió köbmilliméter, azaz 
tízmillió liter, vagyis tízezer tonna víz. 

A felhőket ugyanúgy tanulmányozzák és osztályok- 
ba sorolják, mint az állatokat. Nekem a nimbostratus 
a kedvencem, mert egyik regényemben, a Kissyben 
ezt a nevet használja a neten egy fiú, de egyébként 
nem egy barátságos felhőfajta, jókora esők lehetnek 
belőle. 


Eső akkor van, amikor a vízpára összeáll cseppekké, 
amik megindulnak lefelé, hiszen súlyuk nekik is van. 
Jégeső pedig akkor, amikor a fenti hideg levegőben 
megfagy a víz. De a hó nemcsak sokkal kedvesebb, de 
érdekesebb is mind a kettőnél. Bonyolult történet, hogy 
hogyan keletkeznek a hópelyhek apró vízcseppek meg- 
fagyásából, és máig nem értjük az egészet igazán. A 
jégkristályok szerkezete miatt a hópelyhek mindig hat- 
szög alakúak, mindig szimmetrikusak (de nem tökélete- 
sen), és nincs közöttük két egyforma. Mármint persze 
nem nézték őket végig, de rendkívül valószínűtlen, 
hogy két egyforma alakuljon ki a teljesen véletlenszerű 
folyamatban. 


Más is jön a felhőkből, nemcsak eső meg hó. Villá- 
mok és mennydörgés. Ez teljesen elképesztette a régie- 
ket, akik nemcsak féltek tőle, hanem magyarázatot is 
szerettek volna rá. Persze mindig valamilyen isten köz- 
reműködését tudták csak kitalálni. A magyarban is van- 
nak olyan szavak, mint , isten haragja", ami eredetileg 
villámot és mennydörgést jelentett, ma már inkább va- 
lami furcsa izét (, hát ez meg mi az isten haragja?"), 
meg van a ménkű, ami egy régi-régi káromkodás, és 
eredetileg mennykő volt, vagyis a mennyből lezuhanó 
kő, merthogy a villám akkora robajjal tud lecsapni, 
mintha egy szikla zuhanna le az égből. (Persze amikor 
tényleg szikla zuhan az égből, mint amelyik kipusztíi- 
totta a dinoszauruszokat, az összehasonlíthatatlanul na- 
gyobb robajjal jár.) 

De hát hogyan tudták volna szegény régiek kitalálni, 
hogy mi a valóság? A régi görögök néha találtak furcsa, 
áttetsző, sárgás kavicsokat, némelyiknek rovar volt a 
belsejében, és észrevették, hogy ha a szakállukhoz kö- 
zelítik őket, akkor a szőrszálak fölmerednek és közeled- 
nek a kavicsokhoz. Magyarul borostyánnak hívjuk ezt 
az anyagot, egyáltalán nem kő, hanem fenyőgyanta, 
ami kicsöpög, aztán megkövesedik, esetleg egy-egy be- 
leragadt rovarral együtt. A görögök elektronnak hívták, 
és fogalmuk se volt, hogy miért próbál a szakálluk a ka- 
vicsokhoz közeledni. S hogy miért mondom ezt most? 


Mert évezredeken át ez volt az egyetlen eset, amikor 
bárki emberfia közel jutott az elektromosság fölfede- 
zéséhez — de nem sikerült nekik. Később erről a szó- 
ról, a borostyán görög nevéről kapta nevét az elektro - 
mosság. 


Meredeken hangzik, de tény: ha a borostyándarabo- 
kat jól megdörzsölgték és úgy közelítették a szakál- 
lukhoz, akkor villám csapott át a borostyán és a sza- 
káll között. Nagyon szórakoztathatta őket. Persze egé- 
szen kicsi villám, inkább szikrának mondjuk az ilyet. 
A kettő ugyanaz. A villám óriási szikra, ami a felhő 
és a föld, esetleg két szomszédos felhő között csap át. 

Ennek az okát úgy hívjuk, hogy elektromos töltés- 
megosztás. Két test hathat egymásra úgy, hogy az 
egyikben pozitív, a másikban negatív töltés halmozó - 
dik föl. Ha közelednek egymáshoz, akkor a töltés át- 
csap a két test között: szikra pattan ki. Ha ez a két test 
éppenséggel a földfelszín és egy óriási viharfelhő, ak- 
kor a szikrát villámnak hívjuk, és akkora ereje van, 
hogy házakat képes felgyújtani. 

Ezért kell a házakra villámhárító. Ami nem más, 
mint egy fémpálca, amit a tetőre szerelnek, és drót ve- 
zet le róla a földbe. A villám a környék legmagasabb 
pontjába szeret belevágni, ami ez esetben a villámhá- 
rító, és a drót elvezeti az áramot a földbe, ahol elosz- 
lik. 


Üstökösök is vannak néha az égen, nagyon ritkán. A 
régi emberek borzasztóan féltek tőlük, mert váratlanul 
jelentek meg az égbolton, és a régiek azt hitték, hogy az 
üstökös valami sorscsapás hírnöke. És csakugyan: vala- 
hányszor megjelent egy üstökös, rövid időn belül meg- 
halt egy király vagy kitört egy háború, netán járvány 
vagy éhínség. Ami azt illeti, efféle tragédiák akkor is 
folyton bekövetkeztek, amikor egyetlen üstökös sem 
jött, de ez valahogy nem tűnt föl nekik. 

Pedig hát az üstökösök egyszerűen csak repülő kőda- 
rabok. Nem az égen vannak (vagyis a légkörben), ha- 
nem messze kint a világűrben. Tulajdonképpen kisboly- 
gók, olyanfélék, mint amelyik elpusztította a dinoszau- 
ruszokat, de egészen másmilyen pályán keringenek: na- 
gyon nagy ellipszist írnak le, aminek a nagy részét kint, 
a Naprendszer határvidékén teszik meg, ahol nem lát- 
hatjuk őket, túl kicsik hozzá. Csak a pályájuk egy ki- 
csiny része esik a Naprendszer belső vidékére, amikor 
két okból is láthatóvá válhatnak: mert közel vannak 
hozzánk, és mert a Nap felforrósítja őket. Ettől megol- 
vad a felületükön levő jéggé fagyott gáz, és elkezd ki- 
nyúlni az üstökösről, hosszú farkat formálva, ami min- 
dig a Naptól távolodó irányba mutat, mert a napsugár- 
zás ereje tolja. Erről a hosszú farokról lehet őket észre- 


venni, és erről kapták a nevüket: , üstök" bozontos 
hajzatot jelent, ma már elég ritka szó. 


S végül az ufó. Nem viccből említettem, tényleg be- 
szélni akarok róla, mert időnként emberek vitákba ke- 
verednek: , Nézd, ufó!" , Nem, dehogyis ufó!" , Akkor 
mi?" , Hát azt nem tudom." No, itt van egy félreértés: 
ez a szó, hogy ufó, eredetileg nem repülő csészealjat 
jelentett kis tülökorrú zöld ürlényekkel, hanem isme- 
retlen repülő tárgyat. Angolul UFO, Unidentified Fly- 
ing Object pontosan ezt jelenti. Azt, hogy nem tudom. 

Gyakori, hogy emberek látnak valamit az égen, és 
nem tudják, mi az, hát rögtön rámondják, hogy akkor 
ürlények hajója. Ha a földön látnak valamit, amiről 
nem tudják, micsoda, arra nem mondják, hogy föl- 
dönkívüli eredetű, hanem megnézik közelebbről. De 
ami az égen van, ahhoz nem tudnak közel menni, hát 
marad a találgatás és a fantázia. 

Hát a legtöbb ilyen égen látott holmi — felhő. Nem- 
egyszer megesik, hogy a légáramlatok lencse alakúra 
formálják a felhőket, de ez elég ritka és szokatlan ah- 
hoz, hogy meghökkentse az embereket. A felhőknek 
nem szoktak éles határaik lenni. Kivéve ha mégis. 

Egy másik gyakori főszereplője az ufóészleléseknek 
a Vénusz. Amikor közel van a Földhöz, akkor kis ko- 
rongnak is látszhat, egy homályos, foltszerű valami- 
nek. 


Döbbenetesen jó kép egy idegen űrhajóról, ugye? Hát ez valójában egy víztorony megvilágított felső része. 


sét xi jé ré 


Lencse alakú felhők — ezek sem űrhajók 


A kép közepén a Hold. Legfelül pedig egy idegen úr... 
helyett a jó öreg Vénusz 


Sokszor említettem már a Napot. Róla is beszéljünk 
most már. 

A Nap a Naprendszer középpontja. Mindenféle érte- 
lemben: a Nap van középen és minden bolygó körülötte 
kering; a Nap a legnagyobb (méghozzá sokkal na- 
gyobb: az összes többi égitest 190-át adja a Naprendszer 
tömegének, a Nap pedig egymaga kiteszi a 9990-ot); a 
Napból jön a napfény, amiről mindjárt beszélni fogunk. 

Egyszerűen páratlan dolog az égboltunkon a Nap. Ha 
megjelenik, nappal van — ha nem látható, éjszaka van. 
Alig van élőlény a szárazföldön és a sekély tengerek- 
ben, amelyik nem a nappalok és éjszakák váltakozása 
szerint él. Talán még a mélytengeri és a barlangi fajok 
15 megőriztek ebből valamit, pedig soha nem látják a 
Napot. Erre nem esküdnék meg, de az biztos, hogy itt 
fent a napvilágnál a Nap uralkodik mindenen. 


Nem csoda, hogy a régiek istenként tisztelték. Egész 
sor vallásban léteztek napistenek, és például a kará- 
csony annak az ősi ünnepnek a folytatása, amivel a téli 
napfordulót ünnepelték, amikortól többet lehet látni a 
Napot. 

Ehhez képest eléggé kiábrándító, hogy a Nap miből 
van, de erről később. Említettem a téli napfordulót, be- 
széljük ezt meg, mert érdekes. 


Van az évnek négy különleges pillanata. Dátumot is 
írok melléjük, de ezek nem pontosak, igazából órát és 
percet is kellene, de nem minden évben esnek ugyanak- 
korra: 

— tavaszi napéjegyenlőség (március 20.), a tavasz kez- 
dete; 

— nyári napforduló (június 21.), a nyár kezdete; 

— őszi napéjegyenlőség (szeptember 22.), az ősz kez- 
dete; 

— téli napforduló (december 21.), a tél kezdete. 

Ezek számos népnél ünnepek. Egyes közel-keleti val- 
lásokban a tavaszi napéjegyenlőséget ünneplik újév 
gyanánt. A karácsony eredetileg a téli napfordulóra 
esett, csak azóta kicsit elcsúszott egymástól a kettő, 
mert a naptár nem egészen pontos. A nyári napfordulót 
sok nép megünnepli, Szent Iván éjjelének hívják. Az 
őszi napéjegyenlőséget kevesebb helyen ünneplik, de 
azért előfordul. 

No jó, de miért ezek a napok? 

Ezt egy kicsit messzebbről kell kezdeni. 

A Föld a Nap körül kering. Azt az időt, ami alatt 
megtesz egy teljes kört, úgy hívjuk, hogy egy év. 
Ahogy a Nap körül köröz, egy képzeletbeli lapon sza- 
ladgál, nem pedig összevissza az űrben. Ennek a lapnak 
a neve ekliptika. 


Megvan a kicsi kori búgócsigád? Remek tudományos 
kísérletet lehet vele végezni. De egy régi ébresztőórából 
kiszedett, tengelyes fogaskerék is jó. Ha megpörgeted, 
azt látod, hogy egyenesen áll, amíg csak forog. Csak 
akkor borul föl, amikor már kezd lassulni. Miért? Mert 
minden pörgettyűnek az az alaptermészete, hogy nem 


hagyja magát kitéríteni a forgás irányából. Ha a ten- 
gelye a forgás kezdetén egy adott irányba mutatott, 
később is ugyanarra fog mutatni. Persze a búgócsigá- 
nál a , később" nem valami hosszú idő, mert fékezi a 
levegő ellenállása, a hegye is súrlódik a padlóhoz, és 
ahogy lelassul, már nemigen tud ellenállni annak, 
hogy a felső rész súlya miatt oldalra billen. 

No de a Föld nem padlón forog, és nem is levegő- 
ben (a légkör is forog vele). Nem súrlódik az eklipti- 
kához, mert az csak egy képzeletbeli lap, valójában 
nincsen ott. Semmi sincs, ami megpróbálhatná kitérí- 
teni a forgás irányából. (Egy Verne-regényben, a Vi- 
lágfelfordulásban egy óriási ágyúgolyót lőttek ki az 
ürbe, hogy a lövés visszalökő ereje kitérítse a Föld 
forgásirányát. Szerencsére rosszul számoltak, és nem 
sikerült. Igazi világfelfordulás lett volna belőle.) 

A Föld forgástengelye tehát több mint négy és fél 
milliárd éve ugyanabba az irányba mutat. Ez idő alatt 
a Föld úgy hozzávetőleg I,7 billiószor fordult meg a 
tengelye körül, ennyi nap telt el, és a tengely változat- 
lanul ugyanabba az irányba mutat. 


A forgástengely az a vonal, ami a Föld belsejében 


, összeköti az Északi-sarkot a Déli-sarkkal. Ez a ten- 


gely az ekliptikához képest ferde: ha az ekliptikát te- 


kintjük vízszintesnek (nincs más az ürben, amihez vi- 


szonyíthatnánk), akkor a függőlegeshez képest 23.44 
fokkal megdől. 

Ez a nem egészen huszonhárom és fél fok egy iszo- 
nyú fontos szám. Éppen olyan fontos, mint az év 


. hossza vagy a nap hossza. 


Hogy miért éppen 23.44 fok? Pillanat, idehozok 
még néhány kérdést. Miért éppen 24 óráig tart egy 
nap? Miért éppen 365 és egynegyed napig tart egy 
év? Miért éppen 150 millió kilométerre kering a Nap- 
tól a Föld? Miért éppen 6300 kilométer a Föld suga- 
ra? Miért éppen hattrilliárd tonna a Föld tömege? 
Ezekre a kérdésekre (és hozhattam volna még tucat- 
számra) mind egyetlen válasz lehetséges. Csak! 


Azért, mert amikor a Föld kialakult, ilyennek alakult ki. 
Ezekre semmilyen más értelmes választ nem lehet adni. 


Tehát 23.44 fok. Mit okoz ez? 
Hideg sarkvidékeket, mérsékelt égöveket, meleg tró- 
pusokat. Tavaszt, nyarat, őszt, telet. Elég fontos dolgok, 


ugye? 


Van otthon földgömböd? Nem baj, ha nincs, hozok 
róla képet. A földgömböket mind úgy gyártják, hogy 
van egy kis talpuk, hogy föl ne boruljanak, és azon le- 
het forgatni a Földet egy kis tengelyen, ami ferde. Ter- 
mészetesen a ferde tengely és a függőleges közötti szög 
23,44 fok. Vagyis ha leteszed az asztalra, akkor az asz- 
tal az ekliptika. 

Ahol a tengely felső vége kijön a Földből, az az Észa- 
ki-sark; a tengely másik vége a Déli-sark. A kettő kö- 
zött félúton van egy vonal, az Egyenlítő, valahol az 
óceánon bizonyára ki is van írva. (Mármint a földgöm- 
bön. Az igazi Földön még nem találtak feliratokat, sőt 
az állvány is hiányzik.) 

Csináljunk egy kísérletet. Kell egy földgömb, egy 
lámpa és egy asztal. Az asztalon megjelölök négy he- 
lyet egyenlő távolságokra, ezekre kerül majd a föld- 
gömb. És középre a lámpa. Azt persze mindig a föld- 
gömb felé kell fordítani — erre az igazi Napnál nincs 
szükség, az minden irányba világít. És az is fontos, 
hogy a lámpa abban a magasságban legyen, mint a föld- 
gömb középpontja. Különben nem azt látjuk, amit kel- 
lene. És ami még fontos: amikor áthelyezem a föld- 
gömböt, vigyáznom kell, hogy az állványát ne forgas- 
sam el. Hiszen az a tengely, és az igazi Föld tengelye is 
mindig ugyanabba az irányba mutat. 

(Ha nincs földgömböd, a kísérletet el lehet végezni az 
igazi Földdel is. Csak egy évig tart.) 

Leteszem a Földet az asztal egyik szélére. Ha a lámpa 
felől nézem, akkor az állvány jobbra dől. Most ugyan- 
annyi fényt kap mindkét félgömb, az északi és a déli is. 


Ha körbeforgatom a Földet a tengelyen (az állványt 
nem mozdítom), eltelik egy nap, eközben az északi és 
a déli félgömbön egyformán fél napig világos van, fél 
napig sötét: tizenkét-tizenkét óra hosszat. Ez a napéj- 
egyenlőség. Rögtön kiderül, hogy melyik. 


Most elviszem a Földet a következő helyre, felülről 
nézve az óramutató járásával ellenkezően kilencven 
fokkal. Most az állvány felső vége a Nap felé dől. 
Vagyis az északi félgömb a Nap irányába fordul, a 
déli meg épp az ellenkező irányba. Ezért ha körbefor- 
gatom a Földet, azt látom, hogy az északi félgömbön 
többet van világos, mint sötét. Tehát nyár van: a nyári 
napforduló, június 21-e. Ezek szerint az előző képen 
március 20-a volt, a tavaszi napéjegyenlőség. 

Továbbviszem a Földet, megint kilencven fokkal. 
Most a Nap felől nézve az állvány balra dől. Megint 
napéjegyenlőség van, szeptember 22-e. 

Végül a negyedik helyen az állvány felső vége a 
Naptól elfelé dől. Az északi félgömb kevesebb fényt 
kap, vagyis tél van, december 21-e, boldog kará- 
csonyt! 

Vegyél itt észre valamit. A Földnek mindig csak az 
egyik fele tud a Nap felé nézni, a másik elfordul tőle. 
(Kivéve a napéjegyenlőség idejét.) Ha tehát nálunk az 
északi félgömbön nyár van, a délin tél; ha északon ta- 
vasz, délen ősz — és megfordítva. De ugyanazokat a 
hónapneveket használják. Láttam új-zélandi filmet, 
ami egy vastag hótakaróval borított utca képével kez- 
dődött, és megjelent egy felirat: JÚLIUS. Amikor 
ezeket a sorokat írom, január vége van, itthon csak 
kabátban lehet utcára menni, de Ausztráliában az em- 
berek fagyiznak és fürdőruhában mennek a tenger- 
partra. 


Ha jól megnézed a földgömböt, öt vonalat fogsz látni 
rajta, amik külön meg vannak jelölve. Északról délre: 

— Északi-sarkkör; 

— Ráktérítő; 

— Egyenlítő; 

— Baktérítő; 

— Déli-sarkkör. 

És van még ugye két pont, az Északi-sark és a Déli- 
sark. 

66,5" 


északi hideg övezet 


23,5" 
Északi-sarkkör 


0" 


Ráktérítő 


Egyenlítő 


Baktérítő 


Déli-sarkkör 


déli hideg övezet 

Az Egyenlítő az a vonal, ami a legtávolabb van mind- 
két sarkponttól. A földrajzi fokbeosztást innen kezdjük, 
az Egyenlítőt hívjuk 09-nak (nulla foknak), nulladik 
szélességi körnek. A két sarkpontot pedig 9097-nak 


mondjuk, mert ha beteszel a Föld középpontjába egy 


szögmérőt, akkor az Egyenlítő és a sarkpont éppen de- 
rékszöget, vagyis kilencven fokot zár be egymással. 

Az Egyenlítő fölött a Nap egész évben magasan áll, 
ezért mindig meleg van. Az Egyenlítő a trópusok kö- 
zépvonala. (Pár percig még várjunk azzal a kérdéssel, 
hogy miért van meleg attól, hogy a Nap magasan áll.) 

A két sarkpont fölött a Nap egész évben alacsonyan 


áll, ezért ott mindig hideg van (ezzel is várjunk még pár 


percet), hiszen mindig az Egyenlítő fordul a Nap felé, a 
sarkpont nem tud odafordulni. Hogy pontos legyek, 
annyira alacsonyan áll a Nap, hogy fél éven át nem is 
látszik: éjszaka van. És tél. A két sarkon fél évig tart az 
éjszaka, ami egyúttal tél, és fél évig a nappal, ami 
ugyanakkor nyár is. A sarktól kissé eltávolodva ez a 
nagy különbség fokozatosan csökken, például az orosz- 
országi Murmanszkban a nyár közepén hatvankét napig 
nem nyugszik le a nap. Kéthónapos nappal! Ami lehet, 
hogy klasszul hangzik, valójában nagyon fárasztó az 
embernek az örökös világosság, ráadásul a tél közepén 
pedig... úgy van, két hónapig nem kel föl a nap. Láttam 
olyat a tévében, hogy a Spitzbergákon a gyerekek úgy 
fociztak fényes délben az iskolaudvaron, hogy olyan 
sokégős, nagy táblaformájú lámpák világították meg az 
udvart, amilyeneket a focistadionokban használnak, 


mert egyébként fényes délben is vaksötét van télen a 
Spitzbergákon. 

Ez az egyik oka, hogy a sarkvidéken miért van 
olyan hideg: a hosszú sarki éjszaka. De ez még nem 
elég magyarázat, hiszen a hosszú nyári nappal is hi- 
deg, csak kevésbé. Csakhogy mivel ezek a vidékek 
annyira messze vannak az Egyenlítőtől, a Nap mindig 
alacsonyan van az égen. Amikor legmagasabbra 
emelkedik, akkor is elég alacsonyan van. 


a 


nagy 
távolság 


napsugarak 


kis 


távolság 


Ez pedig a Föld légköre miatt fontos. A Föld felé 
tartó napsugarak valahol beleütköznek a légkörbe, és 
ott veszítenek egy kicsit az erejükből. Minél tovább 
utaznak a légkörön át, annál többet. A légkör körülbe- 
lül tízezer kilométer vastag. Amikor a fejünk fölött 
van a Nap, akkor a napsugaraknak ezt a tízezret kell 
megtenniük a légkörben. Amikor viszont a láthatáron 
van (akár azért, mert a sarkvidéken vagyunk, akár 
azért, mert reggel vagy este van), akkor ezzel a tíz- 
ezer kilométerrel még csak addig a pontig érnek el, 
ami akkor fordul a Nap felé, onnan még tovább kell 
utazniuk a földfelszín fölött repülve, hogy elérjenek 
mihozzánk. Nem is keveset. A sarkpont húszezer ki- 
lométerre van az Egyenlítőtől. 

És az a két további vonal. A nyári napforduló idején 
azok látják a legmagasabban a Napot, akik a Ráktérí- 
tőn állnak. Vagyis decembertől júliusig a Napot fo- 
lyamatosan észak felé látjuk haladni, amíg el nem éri 
a Ráktérítőt, ami , visszatéríti" dél felé, a nyári nap- 
forduló idején. Ezért hívják térítőnek. A rák és a bak 
onnan van, hogy amikor ezt fölfedezték, kétezer évvel 
ezelőtt, akkor a Nap a Rák csillagképben tartózkodott 
a nyári napforduló idején, és a Bak csillagképben a té- 
li napfordulókor. (Ma már egy kicsit más a helyzet, 
mert kétezer év alatt még a csillagképek is elmozdul- 
nak egy egészen keveset.) 


Sok nehéz munka van amögött, hogy az emberek 
végre megértették, hogy is van ez a Nappal meg a 
Földdel. Először is ugye volt egy alapvető tévedésük. 
Azt hitték, hogy a Föld mozdulatlan, és a Nap meg a 
Hold meg a csillagok meg minden körülötte kering. 
Ami mondjuk logikus feltételezés, hiszen ha az ember 
áll akárhol a Föld felszínén (hát hol máshol?), akkor a 

Föld, azazhogy a talaj a lába alatt, nem mozog. Ha mo- 
Zog, az a földrengés, de az megint más. Ezzel szemben 
a Nap, ami reggel fölkel a keleti látóhatáron és este le- 
nyugszik a nyugati látóhatáron, hogy a kettő között fél- 
kört írjon le a fejünk fölött — szemlátomást mozog. Tel- 
jesen értelmetlen feltételezés lett volna olyat gondolni, 
hogy a mozdulatlan Föld mozog, a mozgó Nap pedig 
nem mozog. Hát nem is gondoltak effélére. 

Kivéve néhány gondolkodót, akiknek szemet szúrtak 
dolgok és magyarázni kezdtek róluk, de nagyon-nagyon 
sokáig tartott, amíg az emberek többsége végre elfogad- 
ta: a Föld igenis mozog. A mozdulatlan Nap körül ke- 
ring. Nem a Nap kering a Föld körül, hanem pont for- 
dítva. Azaz dehogyis, a Nap sem mozdulatlan, az is ke- 
ring, a világegyetemben minden mozog, csak a Nap 
nem a Föld körül tesz meg egy kört minden évben, ha- 
nem a Galaxis középpontja körül kering egy akkora kör 
mentén, hogy 230 millió évig tart neki egyszer megke- 
rülni a Galaxis magját. Mármost ugye ha a Földön egy 
évnek nevezzük azt az időt, amíg a Föld egy teljes kört 
leír az űrben, akkor a Napon egy évnek az számít, amíg 
a Nap leír egy teljes kört az űrben — és akkor ez azt a 
vicces helyzetet eredményezi, hogy a Nap a saját idő- 
számítása szerint mindössze húszéves. 


Csillagtérkép 1660-ból. Középen a Föld, körülötte be- 
lülről kifelé a Hold pályája (fehér karika), a Merkuré 
(vajszínű), a Vénuszé (sárga), a Napé (barackszínű), 
a Marsé (rózsaszín), a Jupiteré (halványzöld) és a 
Szaturnuszé (halványkék). Igazán szép. Csak téves. A 
Nap van középen, a Föld ott kering, ahová a Napot 
rajzolták, a Hold pedig tényleg a Föld körül kering. 


Láttál már hidrogént? Nem is fogsz. Színtelen, átlát- 
szó gáz, külsőre ugyanolyan, mint a levegő. Sokféle 
célra árulják palackozva, például hegesztenek vele, de 
nagyon veszélyes. Gyúlékony, sőt föl is robbanhat. 
Láthattál viszont olyan dolgokat, amik tartalmaznak 
hidrogént: például a víz. Hidrogénből és oxigénből 
áll. A saját testedben is rengeteg hidrogén van. Alig 
van olyan tárgy, amiben ne lenne sok-sok hidrogén. 
Csak tiszta hidrogént nem láthattál, mert nem látható. 

Azaz de, mégiscsak van valami, ami hidrogénből 
van és látható. A Nap! 

Ezzel a hírrel teljesen kétségbeejteném szegény kö- 
zépkori tudósokat, akik logikusan arra következtettek, 
hogy ha a Nap világít, akkor ég, ha pedig ég, akkor 
csakis szénből lehet. Egy óriási izzó széngolyó. De 
aztán rá kellett jönni, hogy ez lehetetlen, már régesrég 
elégett volna. Az ógörögök magyarázata se jobb, akik 
szerint a Nap , éterből" van. Hogy mi az az éter? Hát 


az, amiből a Nap van! Ez végeredményben semmiben 
sem különbözik attól, mintha azt mondták volna, hogy 
lövésük sincs róla. 


Hát pedig a Nap hidrogénből van. Legalábbis a külső 
része. A belseje hélium, egy másik gáz, azt végképp 
nem fogsz látni soha, itt lent a Földön ugyanolyan átlát- 
szó, színtelen gáz, a Nap belsejébe pedig nem látha- 
tunk. 

Igazából egészen egyszerű. Ha jó sok hidrogént ki- 
eresztesz az űrbe, ahol szabadon lebeghet, akkor a ré- 
szecskék elkezdenek közeledni egymáshoz, mert vonz- 
zák egymást. Ahogy lesz egy csomó kis hidrogéngo- 
lyód, azok egymás felé sietnek, egyre több és több hid- 
rogén lesz egyre nagyobb golyóban, és a golyó közepén 
levő hidrogén egyre jobban összenyomódik a fölötte le- 
vő hidrogén súlya alatt, és amikor már nagyon nagy raj- 
tuk a súly, akkor egymásba kezdenek nyomódni. Ez 
nem valami szakszerű tudományos megfogalmazás, de 
annyi baj legyen. Két hidrogénatomot héliumatommá 
lehet alakítani. Ez az átalakulás hőt és fényt termel. A 
hidrogéngömb belseje begyullad, és elkezd hélium- 
gömbbé alakulni, miközben felragyog, fényt és forró- 
ságot áraszt. Csillag született. 

Hiszen a Nap is egy csillag. Az éjszakai égbolton lát- 
ható kb. hatezer csillag (meg a többi sokmilliárd, ami- 


ket csak távcsövön át láthatunk) mind-mind egy nap, 
kisebbek és nagyobbak, sárgák, vörösek, fehérek, ké- 
kek, és ha némelyiknek vannak bolygói és azok né- 
melyikén valamiféle élőlények élnek — akkor azoknak 
az a csillag a Nap, aminek a melege nélkül nem tud- 
nak élni. És ha netán látják a mi Napunkat az égen, 
akkor nem látnak belőle többet egy kis fénylő csillag- 
nál. 

Pedig micsoda fénye van innen közelről. Most, ami- 
kor ezt írom, odakint szépen süt a Nap. 


A Nap, ha lefényképezed, és nem vakít el a ragyogás 


A Naprendszer nagyobb égitestei. A távolságok nem arányosak: a Vénusz és a Föld között akkora távolság van, 
hogy abban ezernyolcszázszor elférne a Szaturnusz a gyűrűivel együtt. A képen nem szerepel 1. a Mars és a Ju- 
piter között levő kisbolygóövezet (innen jött a dinókat kipusztító nagy szikla), ahol valószínűleg több millió ki- 
sebb-nagyobb ködarab kering, 2. a Neptunuszon túli Kuiper-övezet, ahol egy másik óriási kisbolygókészlet ke- 
ring (egyikük, a Plutó hetvenhat éven át bolygóként szerepelt, míg végül kiderült, hogy csak az elsőként fölfede- 
zett darabja ennek a szintén nagyszámú csapatnak), és 3. a még távolabbi Oort-felhő, ahol billiószámra kerin- 
genek azok a pirinyó égitestek, amiket üstökösök gyanánt észlelünk, ha bekerülnek a Naprendszer belső részei- 
re. Hiányoznak a bolygók holdjai is. A Földnek egy van (a Hold), a Marsnak kettő (Phobos és Deimos), a Jupi- 
ternek 80, a Szaturnusznak 83, az Uránusznak 27, a Neptunusznak 14. 

Már csak egy részlet maradt a rajzomon, ami eddig nem 
szerepelt: a ház és a kerítés. Vagyis az ember alkotta 
dolgok. De hát ezekből is millióféle van. Az emberek 
házakat építenek, kerítéssel veszik körül őket, utakat 
építenek, amik a házakhoz vezetnek, az utak mellé jár- 
dát, lámpákat, jelzőtáblákat, az utakon autók, biciklik, 
motorok, buszok szaladnak, a vízen hajók, a levegőben 
repülőgépek, de síneket is elhelyeznek és vonatok meg 
villamosok futnak rajtuk, azokhoz állomásokat, pálya- 
udvarokat építenek, menetrendet készítenek, amit szá- 
mítógéppel terveznek meg, a számítógép egy asztalon 
áll egy házban, és aki kezeli, azon ruha van, az orrán 
szemüveg, a kezén gyűrű, a zsebében a lakáskulcsa 
meg a telefonja, széken ül, a szék alatt szőnyeg van, az 
asztalon egy bögrében innivaló, és ha kinéz az ablakon, 
szemben a parkban egy embert lát, aki a közelben szag- 

lászó kutyája pórázát fogja a kezében és könyvet ol- 
vas, amit nyomdában nyomtattak, nagy nyomdagépek 
papírra, festékkel... 

. ..és ezeket mind-mind emberek készítették. Igazá- 
ból még el se kezdtem sorolni, mi minden létezik a 
világban, amit emberek készítettek. Ha egy városban 
kimész az utcára, nemigen látsz semmit, amit ne em- 
ber alkotott volna. Igen, a park füvét, fáit nem ember 
teremtette, de ember ültette oda, ahol most van. Az út 
mellett növő gazos, elhanyagolt füvet nem ültették, de 
amikor az utat építették (valószínűleg többször is, 
mert a legtöbb modern, aszfaltozott út régimódi köves 
utak helyén készült el), akkor kétségkívül átmentek a 
munkagépek az út menti térségen, letiporták a füvet, 
aztán a fűnek úgy kellett kinőnie megint, szóval ab- 
ban is benne van az ember keze. 


Három és fél milliárd éve van élet Földünkön. Az em- 
beri faj háromszázezer éves, de úgy igazán csak az el- 
múlt pár ezer év során kapott rá arra, hogy tárgyakat 
készítsen; alig több mint egynegyed évezred telt el az- 
óta, hogy létrejött az ipar; de a nagyüzemi termelés, 
amikor mindenhol mindent tömegesen termelnek hatal- 
mas gyárakban, az kicsit több mint egyetlen évszázad- 
dal ezelőtt kezdődött. És mégis — döbbenetesen megvál- 
toztattuk Földünket. (Nem éppen előnyére, ami azt ille- 
ti. Nagyon összedisznóztuk az egészet, mint a játszado- 
zó kisgyerekeket a ruhájukat, akik tudják, hogy nem 
kell törődni vele, mert anyu majd úgyis kimossa. Csak- 

Város. Házak, utcák, terek, parkok — itt mindent ember alkotott. S a házak, utcák, terek, parkok tele vannak tár 


hogy az emberiségnek nincs anyukája, aki majd ki- 
mossa helyette a Földet.) 

Fantasztikus mennyiségben készítünk tárgyakat, és 
fantasztikusan sokféléket. Írjak most egy fejezetet a 
tárgyakról? Melyikekről? Mert állat is több millióféle 
él a Földön, de róluk lehetett írni egy fejezetet, hiszen 
egyvalamiben minden állat megegyezik: állatok. De a 
tárgyak miben egyeznek meg? Mit írhatnék a golyós- 
tollakról, ami igaz lenne a fésűkre is, vagy a faliórák- 
ról, ami igaz lenne a szemöldökcsipeszekre? 

Nem, a tárgyakról inkább külön könyvet kellene ír- 
ni. Akár többet is. 

gyakkal, amiket ugyancsak egytől egyig ember alkotott. A lenti képen néhány közülük, valakinek az íróasztalán. 


A dzsungelt Dmitrij Makejev, a tengeri füvet Philip Schubert, a bogáncsot Ivar Leidus, 
a gombákat Ivan Ivanov, a litván virágpiacot A. Davey, a csimpánzot Chi King, a gorillát Wade Tregaskis, 
az orangutánt Jesse Cohen, a gibbont Roger Smith, a sarki rókát David Matk, a röntgengépet Sam Felder, 
a vulkánt Matthew Patrick, a napkeltét Robert Aramayo, a marsi Santa Cruz hegyet a Perseverance marsjáró, 
a vénuszi tájat a Venyera-14 űrszonda, a felhőket Chris Ford, a hópihét Alekszej Kljatov, 
a villámokat Johannes Plenio, az üstököst Benjamin Inouye, a víztornyot Jonas Bengtsson 


fényképezte le. 
A napsugarak szögeit ábrázoló képet Halász Péter rajzolta. 


A többi kép készítőjének nevét nem sikerült kiderítenem. 


A borítón levő gyerekrajz, 
az alább látható földgolyó 
és a hátsó borítón levő, őskori tájat ábrázoló festmény 
a saját művem. 


